[[Vesttyskland]]s hold med [[Almut Hege]] som kaptajn vandt for første gang EM-titlen for kvinder ved at besejre de forsvarende mestre fra [[Sverige]] med 8-2 i finalen. Vesttysklands bedste EM-placering for kvinder indtil da var tredjepladsen i [[EM i curling 1980|1980]]. Sølvmedaljerne gik som nævnt til Sverige, som dermed vandt EM-medaljer for fjerde år i træk. Bronzemedaljerne blev for tredje år i træk vundet af [[Schweiz]], som besejrede [[Italien]] med 8-6 i bronzekampen. [[Danmark]] blev repræsenteret af et hold fra [[Hvidovre Curling Club]] bestående af [[Helena Blach]], [[Jette Olsen]], [[Malene Krause]] og [[Lone Kristoffersen]], som endte på femtepladsen.
Litteratur Sport Kultur